John Clauser

John Francis Clauser (sündinud 1. detsembril 1942 Pasadenas, Californias) on ameerika füüsikateoreetik, eksperimentaalfüüsik ja kvantmehaanikateadlane, nobelist.

Clauser lõpetas 1964. aastal California Tehnoloogiainstituudi (bakalaureusekraad füüsikas) ning sai Columbia ülikoolist 1966. aastal magistrikraadi ja 1969. aastal doktorikraadi füüsikas (kaitses Patrick Thaddeusi juhendamisel doktoritöö "Measurement of the Cosmic Microwave Background by Optical Observations of Interstellar Molecules" ('kosmilise mikrolaine-taustkiirguse mõõtmine tähtedevaheliste molekulide optiliste vaatluste abil').

Töökäik
Aastatel 1969–1975 töötas ta järeldoktorina California Ülikoolis Berkeleys ja Lawrence'i Livermore'i Riiklikus Laboris ning 1975–1986 teadurina Lawrence'i Livermore'is ja 1990–1997 Berkeleys. 

Alates 1997. aastast töötab Clauser teadurina Walnut Creekis asuvas ettevõttes J. F. Clauser and Associates.

Teadus
Clauseri peamised uurimisvaldkonnad on kvantmehaanika alused, kvantpõimumine ja interferomeetria (röntgenkiirgus- ja aatominterferomeetria).

Tunnustus
2010 – Wolfi füüsikaauhind (koos Alain Aspecti ja Anton Zeilingeriga panuse eest kvantfüüsika alustesse, eriti katseseeria eest Belli võrratuse testimiseks, kasutades selleks põimolekuid)
2022 – Nobeli füüsikaauhind (koos Alain Aspecti ja Anton Zeilingeriga katsete eest põimunud footonitega, Belli võrratuse rikkumise tuvastamise ja teedrajava panuse eest kvantinformaatikasse)

Välislingid

John F. Clauser. history.aip.org
John Francis Clauser, PhD. johnclauser.com
"Nobeli füüsikapreemia läks kvantmaailma inseneridele" ERR Novaator, 4. oktoober 2022

Ameerika Ühendriikide füüsikud
Nobeli füüsikaauhinna laureaadid
Sündinud 1942